# מליסה בין

מליסה בין
Melissa Bean|  |
|
לידה |
22 בינואר 1962 (בת 64) שיקגו, אילינוי, ארצות הברית  |
|
מדינה | ארצות הברית ארצות הברית |
|
השכלה | * Oakton Community College (1982)
* אוניברסיטת רוזוולט (2002)
* תיכון מיין איסט (1980)
 |
|
מפלגה |  המפלגה הדמוקרטית |
|
השקפה דתית |
הכנסייה האורתודוקסית הסרבית  |
|

חברת בית הנבחרים של ארצות הברית מטעם מחוז הקונגרס השמיני של אילינוי|
3 בינואר 2005 – 3 בינואר 2011 (6 שנים) |
|
→ פיל קרייןג'ו וולש ← |

 |
|   |

**מליסה בין** (באנגלית: **Melissa Bean**; לבית לובוריץ'; נולדה ב-22 בינואר 1962) היא פוליטיקאית אמריקאית מאילינוי, שכיהנה כחברת בית הנבחרים של ארצות הברית מטעם המפלגה הדמוקרטית בשנים 2005–2011. היא מועמדת המפלגה הדמוקרטית בבחירות 2026 בניסיון לשוב ולכהן במחוזה לשעבר.

## ביוגרפיה

### ראשית חייה וקריירה מוקדמת

בין גדלה במשפחה סרבית-אמריקאית בפרוורי שיקגו, שם אביה המאמץ היה בעל מפעל לייצור רצועות מכונות. היא למדה בבית הספר התיכון Maine East High School, ולאחר מכן סיימה בשנת 1982 תואר עמית ב-Oakton Community College. בשנת 2000 השלימה תואר ראשון באוניברסיטת רוזוולט.

לפני בחירתה לקונגרס, הייתה נשיאת חברה פרטית בשם Sales Resources Inc.

בשנת 2002 התמודדה לראשונה לקונגרס מול חבר הקונגרס הרפובליקני המכהן פיל קריין, שכיהן בתפקידו במשך 33 שנים, אך הפסידה לו. עם זאת, השיגה 43% מהקולות והפתיעה משקיפים משתי המפלגות, למרות תמיכה כספית מועטה מהמפלגה הארצית.

### הקריירה בקונגרס

בשנת 2004 התמודדה שוב מול קריין והצליחה לגייס סכומי כסף דומים לשלו, בעיקר מתורמים קטנים. בבחירות אלו ניצחה עם 52% מהקולות והביסה את קריין, אף על פי שהנשיא ג'ורג' ווקר בוש ניצח באותו מחוז באותן בחירות.

עם כניסתה לתפקיד ב-3 בינואר 2005, הפכה לדמוקרטית הראשונה שייצגה את המחוז מאז הקמתו בשנת 1935.

במהלך כהונתה הייתה חברה בקואליציות הדמוקרטיות המתונות, ובהן קואליציית הכלב הכחול וקואליציית הדמוקרטים החדשים . היא כיהנה בוועדות השירותים הפיננסיים והעסקים הקטנים של בית הנבחרים.

#### הפסדה בבחירות 2010

בבחירות 2010 התמודדה בין מול המועמד הרפובליקני ג'ו וולש ומועמד מפלגת הירוקים ביל שורר. אף שנחשבה למועמדת מובילה, הפסידה לוולש בהפרש של 291 קולות בלבד.

### לאחר כהונתה

בשנת 2011 מונתה לנשיאה ולמנכ"לית של Executives Club of Chicago . בהמשך שימשה בתפקידים בכירים בג'יי פי מורגן צ'ייס ולאחר מכן הפכה למנכ"לית חברת Mesirow Wealth Advisors בשנת 2019.

### הבחירות לבית הנבחרים בשנת 2026

בספטמבר 2025 הודיעה על כוונתה להתמודד מחדש על מושבה לשעבר בקונגרס, לאחר הפסקה של 15 שנים. הנציג המכהן, ראג'ה קרישנאמורת'י, הכריז על כוונתו להתמודד לסנאט. ב-17 במרץ 2026 זכתה במועמדות המפלגה הדמוקרטית לאחר שניצחה מועמדים אחרים, בהם ג'ונייד אחמד ודן טולי.

### עמדות פוליטיות

במהלך כהונתה תמכה לעיתים בצעדי הפחתת מיסים, כולל הארכת הקלות מס על רווחי הון ודיבידנדים, ולעיתים הצביעה בניגוד לעמדת הנהגת מפלגתה. היא תמכה גם בחוק ההמרצה הכלכלית משנת 2009.

בין תמכה במדיניות של סחר חופשי והצביעה בעד הסכם הסחר החופשי עם מדינות מרכז אמריקה (CAFTA), צעד שעורר ביקורת מצד איגודי עובדים אך זיכה אותה בתמיכת לשכת המסחר של ארצות הברית.

בשנת 2009 תמכה בהצעת חוק להגבלת פליטות פחמן באמצעות מנגנון "תקרה וסחר".

בין תמכה במלחמת עיראק, אך התנגדה להגדלת הכוחות האמריקאיים במדינה בשנת 2006.

היא תומכת בזכות להפלה והצביעה בעד חוק חוק הגנת החולה וטיפול בר השגה. עם זאת, הייתה בין המיעוט הדמוקרטי שהתנגד לחוק פיצויים לנפגעי פיגועי 11 בספטמבר.

### חיים אישיים

בין מתגוררת ביישוב Palatine Township שבאילינוי עם בעלה ושתי בנותיה. היא חברת הכנסייה האורתודוקסית הסרבית.

## קישורים חיצוניים

 מדיה וקבצים בנושא **מליסה בין** בוויקישיתוף
* מליסה בין, באתר המדריך הביוגרפי של הקונגרס של ארצות הברית (באנגלית)